তৃতীয়ত, মূল অপরাধীদের ছেড়ে দিয়ে সহযোগীদের বিচার প্রহসন। যুদ্ধাপরাধ করেছিল পাকিস্তানি সেনারা। তাদের বিচার হয়েছে। ক্ষমাও করে দেয়া হয়েছে। সিমলা চুক্তির মাধ্যমে বিষয়টি নিষ্পত্তি হয়েছে। দেশীয় যারা যুদ্ধাপরাধী ও মানবতাবিরোধী অপরাধের সাথে জড়িত ছিল তাদেরও বিচার করা হয়েছে এবং ক্ষমা করা হয়েছে। নুরেমবার্গ ট্রায়ালে একজন গেস্টাপোর শাস্তি দেয়া হয়। যিনি হলেন, গেস্টাপো বাহিনীর সিনিয়র অফিসার আর্নস্ট কালটেন ব্রুনার। যার ফাঁসির রায় হয়েছিল। টোকিও ট্রায়ালে কোন সহযোগী শক্তি বা ব্যক্তিকে যুদ্ধাপরাধের আওতায় আনা হয়নি। এতে প্রধান অভিযুক্ত জাপানের স¤্রাট হিরোহিতোকে বিচারের তালিকা থেকে অব্যাহতি দেয়া হয়। এতে সমালোচনার ঝড় ওঠে। নুরেমবার্গ ট্রায়ালে মূল অপরাধীদের ছেড়ে দিয়ে অথবা ক্ষমা করা হয়নি। বরং একই সাথে বিচার করা হয়। ঢাকা ট্রায়ালে মূল আসামি বা অভিযুক্ত যুদ্ধাপরাধী পাকিস্তানি ১৯৫ অভিযুক্তকে ক্ষমা করে তার ৩৫ বছর পর সহযোগীদের ওপর যুদ্ধাপরাধের অভিযোগ এনে বিচার করা প্রহসনে পরিণত হয়েছে। টোকিও ট্রায়ালে সম্রাট হিরোহিতোকে প্রধান অভিযুক্ত তালিকা হতে বাদ দেয়া হলেও সেখানে কোন মূল আসামিকে ক্ষমা অথবা মুক্তি দিয়ে সহযোগী অপরাধীর বিচার আমলে আনা হয়নি। এই বিষয়টি ঢাকা ট্রায়ালকে প্রশ্নবিদ্ধ করেছে। মূল আসামিদের ছেড়ে দেয়ার দীর্ঘ ৩৫ বছর পর রাজনৈতিক প্রতিপক্ষের ওপর যুদ্ধাপরাধের ইস্যু চাপানো বিচারিক বাতুলতায় পরিণত হচ্ছে।